Komission asetus (EY) N:o 21/2002,
annettu 28 päivänä joulukuuta 2001,
syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 3 artiklan 6 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(2) ja erityisesti sen 3 artiklan 6 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(3) ja erityisesti sen 3 artiklan 6 kohdan,
sekä katsoo seuraavaa:
(1) Asetusten (EY) N:o 1452/2001, (EY) N:o 1453/2001 ja (EY) N:o 1454/2001 soveltamista koskevat yksityiskohtaiset säännöt Ranskan merentakaisten departementtien (DOM), Madeiran, Azorien ja Kanariansaarten (jäljempänä "syrjäisimmät alueet") tiettyjen maataloustuotteiden erityisten hankintajärjestelmien osalta vahvistetaan komission asetuksessa (EY) N:o 20/2002(4).
(2) Asetusten (EY) N:o 1452/2001, (EY) N:o 1453/2001 ja (EY) N:o 1454/2001 2 artiklan säännösten soveltamiseksi on syytä vahvistaa erityisiin hankintajärjestelmiin kuuluvien tuotteiden alustava hankintatase. Taseessa on mahdollistettava joidenkin kyseisten tuotteiden määrien vaihtaminen keskenään.
(3) Kunkin alan eri tuotteiden erityisominaisuuksien huomioon ottamiseksi on tarpeen mukaan aiheellista täsmentää asetusten (EY) N:o 1452/2001, (EY) N:o 1453/2001 ja (EY) N:o 1454/2001 3 artiklassa säädettyjä tuen myöntämistä koskevia yksityiskohtaisia sääntöjä ja toimitettavien yhteisön tuotteiden määrien huomioon ottamista syrjäisimmillä alueilla.
(4) Jotta syrjäisimpien alueiden erityiset hankintajärjestelmät olisivat selkeämpiä, on aiheellista koota yhteen asetukseen näiden alueiden taseita ja tukia koskevat säännökset, jotka tähän asti ovat olleet hajallaan eri komission asetuksissa, ja kumota kyseiset asetukset.
(5) Tässä asetuksessa säädetyt toimenpiteet ovat viljan, sianlihan, siipikarjanlihan ja munien, maidon ja maitotuotteiden, naudanlihan, lampaiden ja vuohien, rasvojen, sokerin, hedelmä ja vihannesjalosteiden, humalan, siementen ja kuivarehujen hallintokomiteoiden yhteisessä kokouksessaan antaman lausunnon mukaisia,
ON ANTANUT TÄMÄN ASETUKSEN:
1 artikla
Liitteessä vahvistetaan alustavan hankintataseen määrät, joista ei peritä tuontitullia kolmansista maista tuotaessa tai jotka saavat yhteisön tuotteille maksettavaa tukea, sekä yhteisön tuotteiden hankintaa varten maksettavien tukien määrät tuotekohtaisesti
a) liitteessä I Ranskan merentakaisten alueiden osalta
b) liitteessä II Madeiran ja Azoreiden osalta
c) liitteessä III Kanariansaarten osalta.
Tukien myöntämistä ja määrien vahvistamista mahdollisesti koskevat erityiset yksityiskohtaiset säännöt vahvistetaan asianmukaisissa liitteissä.
2 artikla
Kumotaan komission asetukset (ETY) N:o 1725/92(5), (ETY) N:o 1726/92(6), (ETY) N:o 1727/92(7), (ETY) N:o 1912/92(8), (ETY) N:o 1913/92(9), (ETY) N:o 1961/92(10), (ETY) N:o 1962/92(11), (ETY) N:o 1983/92(12), (ETY) N:o 2026/92(13), (ETY) N:o 2027/92(14), (ETY) N:o 2168/92(15), (ETY) N:o 2173/92(16), (ETY) N:o 2177/92(17), (ETY) N:o 2219/92(18), (ETY) N:o 2224/92(19), (ETY) N:o 2225/92(20), (ETY) N:o 2254/92(21), (ETY) N:o 2255/92(22), (ETY) N:o 2257/92(23), (ETY) N:o 2312/92(24), (ETY) N:o 2547/92(25), (ETY) N:o 2826/92(26), (ETY) N:o 2989/92(27), (ETY) N:o 2999/92(28), (ETY) N:o 1148/93(29), (EY) N:o 2940/94(30), (EY) N:o 2993/94(31), (EY) N:o 3010/94(32), (EY) N:o 1487/95(33), (EY) N:o 1797/95(34), (EY) N:o 1261/96(35), (EY) N:o 1771/96(36), (EY) N:o 1772/96(37) ja (EY) N:o 28/97(38).
Poistetaan asetuksesta (EY) N:o 1524/98 I luku ja liite I.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 2001.